《幽中送张用刚还晋安》
宋代·王称

海水天际落，北风捲蓬根。愁烟结远思，薄暮空纷纷。

京洛子不留，驱车出都门。离筵枫叶下，客路远声闻。

借问此日还，何时鸥鹭群。舟移九曲棹，树隐重关云。

笑我鸾鹤姿，久闭樊笼春。烟霞有归梦，为尔飞吟魂。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。